b"\n_START_ARTICLE_\nLouis de Fun\xc3\xa8s\n_START_SECTION_\nBakgrunn\n_START_PARAGRAPH_\nLouis de Fun\xc3\xa8ss foreldre var innvandrere fra Spania. Han visre tidlig talent for b\xc3\xa5de musikk og teater og l\xc3\xa6rte seg tidlig \xc3\xa5 spille piano._NEWLINE_Hans ungdoms\xc3\xa5r f\xc3\xb8rte med seg f\xc3\xa5 framganger og omfattet b\xc3\xa5de et mislykket f\xc3\xb8rste ekteskap og uavsluttede h\xc3\xb8yere studier.\n_START_SECTION_\nKarriere\n_START_PARAGRAPH_\nEtter \xc3\xa5 i flere \xc3\xa5r ha hanblet seg frem med forskjellige str\xc3\xb8jobber begynte han tidlig p\xc3\xa5 1940-tallet \xc3\xa5t pr\xc3\xb8ve seg som jazzpianist p\xc3\xa5 nattklubber i Paris og p\xc3\xa5 radio. I disse kretser ble han snart sv\xc3\xa6rt popul\xc3\xa6r for sin evne til \xc3\xa5 f\xc3\xa5 publikum til \xc3\xa5 le ved sine grimase og ved parodier av datidens kjendiser samtidig som han spilte. I 1945 debuterte han som statist i en kortfilm og han begynte derefter \xc3\xa5 s\xc3\xb8ke flerefilmroller. I den tidlige etterkrigstidens Frankrike var ettersp\xc3\xb8rselen etter underholdning sv\xc3\xa6rt stor og filmindustrien ekspandertde raskt. Dette gjorde det mulig for de Fun\xc3\xa8s \xc3\xa5 suksessivt bygge opp en skuespillerkarriere, og  med tiden fikk han stadig st\xc3\xb8rre roller._NEWLINE_I 1956 slo han gjennom som skuespiller med en birolle i filmen La travers\xc3\xa9e de Paris. I 1964 og 1965 fikk han sitt store folkelige gjennombrudd da han i disse to \xc3\xa5r spilte hovedrollen i de tre filmene Le gendarme de Saint-Tropez, f\xc3\xb8rste film om Fantomas, og Le corniaud. Disse tre ble ra publikumssuksesser i Frankrike og gjorde Louis de Fun\xc3\xa8s til et etablert navn._NEWLINE_I 1966 spilte han en av hovedrollene i filmen La Grande Vadrouille, som regnes som den mest framgangsrike franske film noensinne s\xc3\xa5 langt og som frem til 1997 innehadde rekorden for antallet kinovbes\xc3\xb8kere i Frankrike._NEWLINE_P\xc3\xa5 1960- og 1970-tallet skulle Louis de Fun\xc3\xa8s bli en ber\xc3\xb8mt og folkekjer komiker og skuespiller b\xc3\xa5de i og utenfor Frankrike. Han utviklet en sv\xc3\xa6rt personlig stil med en kombinasjon av mimikk, et utsvevende kroppsspr\xc3\xa5k og et oppjaget og eksplosivt temperament. Hans paraderoller ble lettantennelige og koleriske skikkelser som styrer og steller med alt og alle i sine omgivelser men som plutselig havner i en kinkig situasjon som de har store problemer med \xc3\xa5 h\xc3\xa5ndtere. Han var ogs\xc3\xa5 sv\xc3\xa6rt aktiv innen teater der han blant annet fokk hyldest for sin tolkning av Harpagon i Moli\xc3\xa8res L'Avare ou l'\xc3\x89cole du mensonge, som ogs\xc3\xa5 ble filmatisert i 1980._NEWLINE_De Fun\xc3\xa8s presset seg selv hardt i sitt arbeide og medvirket ikke sjelden i parallelle film- og teaterprosjekter, noe som f\xc3\xb8rte til at han fikk problemer med hjertet. Selv om han sent p\xc3\xa5 1970-tallet og tidlig p\xc3\xa5 1980-tallet ble rammet av flere hjertinfarkter fortsatte han \xc3\xa5 arbeide og forble aktiv inn i det siste. _NEWLINE_Han d\xc3\xb8de av et massivt hjertenfarkt i sitt hjem utenfor Nantes den 27. januar 1983, 68 \xc3\xa5r gammel._NEWLINE_Totalt medvirket han i cirka 140 filmer og over 80 teateroppsetninger, mest innen farse og komedie."